מטלה למורים בנושא הפקת תועלת מניתוח תשובות תלמידים במיצ"ב

משימה 1

א. כתבו שאלה מיצ"ב בהשראת התמונה שקבלתם

ב. כתבו מה נדרש מהתלמידים בכדי לענות על השאלה (מבחינת ידע ומיומנויות)

ג. היעזרו בפירמידת היכולות הקוגניטיביות של בלום ואפיינו את רמת השאלה

ד. כתבו תשובה מלאה לשאלה שחיברתם

ה. כתבו מחוון להערכת תשובות אפשריות של תלמידים

משימה 2

1.  עיינו בשאלה ובתשובת התלמיד בטבלה מטה.

2.  נסו לאפיין את הקושי המתבטא בתשובת התלמיד. היעזרו במסמך "פירמידת היכולות הקוגניטיביות של בלום“.

3.  הציעו דרכים להתמודד עם הקושי.

4.  רשמו את תשובותיכם בקובץ זה בצמוד לתשובת התלמיד שקבלתם.

|  |
| --- |
| **שאלה מספר 3/22- סעיף ד/ סעיף ה – מיצ"ב תשע"ו**  מדוע פעולת הלב המלאכותי בקצב קבוע ובלתי משתנה היא חיסרון לחולה לעומת פעולת  הלב הטבעי?  הסבירו את תשובתכם. |

**מחוון**

|  |
| --- |
| תשובה העוסקת בכך שלב מלאכותי אינו יכול להתאים את קצב פעולתו למצבים משתנים, או תשובה שיש בה קשר בין מאמץ ובין שינויים בקצב פעולת הלב.  דוגמאות לתשובות מלאות:  מכיוון שאסור לחולה להתרגש או לפחד, כי פעולת הלב המלאכותי לא יכולה להאיץ בהתאם  החולה לא יוכל לרוץ, משום שכאשר רצים קצב הלב גדל וזרימת הדם מואצת. |

**התפלגות הישגי התלמידים (%)**

|  |  |
| --- | --- |
| נוסח א | נוסח ב |
| 46.5 | 40.4 |

| **תשובת התלמיד** | **קשיים** | **דרכי התמודדות** |
| --- | --- | --- |
| "משום שעדיף שבן אדם ינשום רגיל מאשר שמישהו או משהו אחר יפעיל אותו". |  |  |
| "משום שהלב צריך לעלות בקצב או לרדת ולא תמיד להישאר קבוע." |  |  |
| "כי לפי תנועת ודופק הלב אפשר לראות אם החולה בסדר ומתפקד או אם הוא מת ואם הלב המלאכותי לא משתנה אז אי אפשר לדעת". |  |  |
| תודה"כי החולה כל הזמן צריך לדאוג לסוללות ולוודא שהם אתו והן בסדר." |  |  |
| " כי כך יכולים להיווצר קרישי דם והקצב הקבוע של הלב לא יכול לרפא זאת." |  |  |
| "כי זה לא בקצב של האיברים האחרים ואז זה פוגע בהם." |  |  |
| "הלב הטבעי מתחבר לשאר הגוף ואילו הלב המלאכותי לא מתחבר לשאר הגוף." |  |  |
| "בגלל שהלב הטבעי מנקה את הדם בצורה טובה יותר ונותן לגוף לתפקד יותר טוב." |  |  |
| "כיוון שבפעולת הלב המלאכותי בני האדם נושמים בקצב קבוע ולא משתנה שזה פחות עוזר לנו." |  |  |
| "בגלל שהלב יכול להחליד וליצור קרישי דם." |  |  |

**משימה 3**

עיינו ב[מסמך - הפקת תועלת מניתוח תשובות תלמידים במיצ"ב](https://www.motnet.proj.ac.il/blog/category/%D7%9E%D7%91%D7%97%D7%A0%D7%99%D7%9D-%D7%95%D7%94%D7%A2%D7%A8%D7%9B%D7%94/%D7%9E%D7%99%D7%A6%D7%91/)

ובחרו לפחות שתי שאלות בשני נושאים שונים או המציגים שני סוגי קשיים (תוכן ומיומנויות).

1. קראו בעיון את הכתוב במסמך בהקשר לשתי השאלות שבחרתם.
2. תכננו  פעילות לביצוע עם מורים שתסייע בתכנון הוראה מיטבית של המושגים/ עקרונות/ מיומנויות הרלבנטים לכל אחת משתי השאלות ועושים שימוש בידע שבמסמך. כתבו מערך שיעור מפורט

**משימה 4 רפלקציה**

כתבו רפלקציה על הפעילות. לנוחותכם מספר נקודות למחשבה -

* לאלו מסקנות ניתן להגיע בעקבות הניתוח?
* מה החשיבות של ניתוח תשובות תלמידים לשאלות?
* מה ניתן לעשות בעקבות הניתוח לאחר המבחן?
* מה ניתן לעשות בעקבות הניתוח לקראת הוראה עתידית?
* אלו קשיים חוויתם בעת הניתוח?